32006R1839
L 355/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1839/2006 НА СЪВЕТА
от 28 ноември 2006 година
за изпълнение на Споразумението под формата на размяна на писма между Европейската общност и Република Аржентина съгласно член XXIV:6 от ГАТТ 1994, и за изменение и допълнение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейска общност, и по-специално член 133 от него,
като взе предвид предложението на Комисията,
като има предвид, че:
(1)
В Регламент (ЕИО) № 2658/87 на Съвета (1) се установява номенклатура на стоките, наричана по-долу за краткост „Комбинирана номенклатура“, и се установяват конвенционалните ставки на митата от Общата митническа тарифа.
(2)
С Решение 2006/930/ЕО от 28 ноември 2006 г. за сключване на Споразумение под формата на размяна на писма между Европейската общност и Република Аржентина (2) Съветът одобри Споразумението от името на Общността с оглед приключването на преговорите, започнати съгласно член XXIV:6 от ГАТТ 1994.
(3)
Следователно Регламент (ЕИО) № 2658/87 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
В приложение I към Регламент (ЕИО) № 2658/87 се променят митата и се допълват обемите, изложени в приложението към настоящия регламент.
Член 2
Приложение 7 към част трета, раздел III (квотите на СТО следва да бъдат отворени от компетентните органи на Общността) се изменя съобразно код по КН 0201 30 00, както следва:
a)
описанието на тарифната ставка на ЕО по квота 11 000 тона „Обезкостено „висококачествено“ месо: „Специални или с добро качество парчета говеждо месо, добито само от животни, извеждани на паша, на възраст между 22 и 24 месеца, с по два постоянни резеца и с живо тегло преди клане, ненадвишаващо 460 килограма, наричани „специално опаковано говеждо месо““, на изрезките на което могат да бъдат нанесени буквите „sc“ (special cuts)“, се заменя със следния текст: „Обезкостено висококачествено месо от животни от рода на едрия рогат добитък, прясно или охладено“;
б)
под „Други условия и ред“ се добавя текстът: „Страна доставчик: Аржентина“.
Член 3
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 ноември 2006 година.